b'\n_START_ARTICLE_\nPravdinsko rajonas\n_START_SECTION_\nGeografija\n_START_PARAGRAPH_\nRibojasi vakaruose su Bagrationovsko rajonu, \xc5\xa1iaur\xc4\x97je\xc2\xa0\xe2\x80\x93 su Gvardeisko rajonu, rytuose su \xc4\x8cerniachovsko bei su Oziorsko rajonais, pietuose su Lenkijos Varmijos Moz\xc5\xabr\xc5\xb3 vaivadija._NEWLINE_Rajono plotas 1300\xc2\xa0km\xc2\xb2, i\xc5\xa1 j\xc5\xb3 71 700 ha \xc5\xbeem\xc4\x97s \xc5\xabkio paskirties \xc5\xbeem\xc4\x97, 29 600 ha mi\xc5\xa1kas. Rajono teritorijoje yra nema\xc5\xbeai nauding\xc5\xb3 i\xc5\xa1kasen\xc5\xb3\xc2\xa0\xe2\x80\x93 molis, durp\xc4\x97s (atsargos 465 000 t), nafta, sm\xc4\x97lis._NEWLINE_Rajono teritorija teka Priegliaus intakas Alna, 1764\xe2\x80\x931776 m. i\xc5\xa1kastas Moz\xc5\xabr\xc5\xb3 kanalas.\n_START_SECTION_\nIstorija\n_START_PARAGRAPH_\n1946\xc2\xa0m. baland\xc5\xbeio 7 d. \xc4\xafkurtas Frydliando rajonas (rus. \xd0\xa4\xd1\x80\xd0\xb8\xd0\xb4\xd0\xbb\xd1\x8f\xd0\xbd\xd0\xb4\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xd0\xbd), kuris ap\xc4\x97m\xc4\x97 \xc5\xa1iaurin\xc4\x99 buvusios Ryt\xc5\xb3 Pr\xc5\xabsijos provincijos Girdavos apskrities, pietin\xc4\x99 V\xc4\x97luvos apskrities ir rytin\xc4\x99 Frydlando apskrities, dal\xc4\xaf, bet 1946\xc2\xa0m. rugs\xc4\x97jo 7 d. TSRS Auk\xc5\xa1\xc4\x8diausiosios Tarybos prezidiumo \xc4\xafsaku \xe2\x80\x9eD\xc4\x97l Kaliningrado srities administracinio teritorinio sutvarkymo\xe2\x80\x9c pakeitus rajono centro pavadinim\xc4\x85, pavadintas Pravdinsko rajonu.  Vykdant municipalin\xc4\x99 reform\xc4\x85, nuo 2008 m. oficialus pavadinimas\xc2\xa0\xe2\x80\x93 Pravdinsko municipalinis rajonas. Alnos up\xc4\x97 rajone skiria dvi senovines pr\xc5\xabs\xc5\xb3 \xc5\xbeem\xc4\x97s dalis\xc2\xa0\xe2\x80\x93 Notang\xc4\x85 vakaruose ir Bart\xc4\x85 rytuose.\n_START_SECTION_\nPaminklai\n_START_PARAGRAPH_\nRajono istorijos ir kult\xc5\xabros paminkl\xc5\xb3 s\xc4\x85ra\xc5\xa1e\xc2\xa0\xe2\x80\x93 152 paminklai. Tarp j\xc5\xb3 Pravdinsko \xc5\xa0v. Jurgio ba\xc5\xbeny\xc4\x8dia, prad\xc4\x97ta statyti 1313\xc2\xa0m. ir miesto sienos griuv\xc4\x97siai, Girduvos pilies ir ba\xc5\xbeny\xc4\x8dios griuv\xc4\x97siai, Dumnavos (dabar Domnovas), Un\xc5\xbeatrapio (dabar Kurortnoje) pili\xc5\xb3 griuv\xc4\x97siai. Rajono teritorijoje yra unikali auk\xc5\xa1tapelk\xc4\x97.'